ANC aangekla oor verkiesingsplakkateArgieffoto: isdei.blogspot.com “ANC-lede is gesien waar hulle plakkate van die party se provinsiale verkiesingsmanifes bo-oor die DA se verkiesingsplakkate plak. Dit is teen die Onafhanklike Verkiesingskommissie (OVK) se verkiesingskode,” het Patricia Kopane, die DA-leier in die Vrystaat, gesê. “Volgens die OVK is die ontsiering, beskadiging of verwydering van enige verkiesingsmateriaal ŉ ernstige strafregtelike oortreding.” Kopane het gesê alle politieke partye het die reg om plakkate aan te bring tydens ŉ verkiesingstydperk. Voor enige verkiesing word ŉ gedragskode ook onderteken. Die DA doen ŉ beroep op mense om dit aan te meld as hulle sien dat verkiesingsplakkate geskend word.